Mamorisco​—Mamoseleme a Rakwa Sepania | Diswantšho tša Kgale
Kamoo o ka Lebeletšanago le go Lapa Kudu
Kamoo o ka Kgaotšago go Boloka Sekgopi
Bolwetši bja Swikiri—Na o ka Phema go ba Kotsing?
Sepania e Raka Mamorisco
Di-Neuron tša Tšie Tšeo di Kwago Seo se Lego Kgauswi
PHAFOGA! SEPTEMBER 2014
Go thwe mo e ka bago dilo ka moka tšeo di dirilwego ke Masepania kanegelong ye e nyamišago di be di šušumeditšwe ke kereke. Ye ke kanegelo yeo ruri motho a swanetšego go e bala.
DIKGOŠI tša Sepania di be di nyaka gore Mmušo wa Bokriste o diriše melao e swanago. Ka ge go be go thwe Mamorisco ga se badumedi, go ile gwa bewa mabaka a gore ke batho ba babe pele ga Modimo. Ka morago ga nywaga e mentši, go ile gwa dirwa phetho. Tharollo e be e le efe? Ba swanetše go rakwa! *
GO GAPELETŠWA GO SOKOLOGA
Ka nywagakgolo, Mamoor kua Sepania e lego Mamoseleme a sego kae ao a bitšwago Mamudéjar, a be a phela ka khutšo mafelong ao a laolwago ke Katholika. Ka nako e itšego, mafelong a mangwe Mamoor a be a newa ditokelo tšeo di a dumelelago go diriša melao ya ona le metlwae gotee le go phela ka bodumedi bja ona.
Eupša ka 1492, dikgoši tša Katholika e lego Ferdinand II le Isabella di ile tša fenya Granada, e lego karolo ya mafelelo ya Iberia yeo e bego e sa le ka tlase ga taolo ya Mamoseleme. Ge Mamoseleme a lefelong leo a be a ka ineela a be a tla hwetša ditokelo tšeo di swanago le tša Mamudéjar. Eupša baetapele ba Katholika ba ile ba tlaiša Mamoseleme le go feta gomme ba a gapeletša gore a sokologe. Mamoor a ile a ipelaetša ka ge a be a sa swarwe gabotse, gomme ka 1499, a rabela. Mašole a mmušo a ile a thibela bohlanogi bjoo, eupša ka morago mafelong ka go latelana, Mamoseleme a ile a gapeletšwa go sokologa goba go huduga. Masepania a ile a bitša bao ba ilego ba sokologa le go dula kua Sepania gore ke Mamorisco.
“GA SE BAKRISTE BA BABOTSE GOBA BALATA BA BOTEGAGO”
Ka 1526, Bomoseleme bo ile bja thibelwa Sepania ka moka, eupša Mamorisco a mantši a ile a tšwela pele ka bodumedi bja ona ka sephiring. Bontši bja ona a ile a kgomarela setšo sa ona.
Mathomong boikaketši bja Mamorisco bja gore ke Makatholika bo be bo kgotleletšwe. Taba ke gore ba be ba tseba mešomo e bohlokwa ya diatla, e le babetli, bašomi le gona ba lefa lekgetho. Lega go le bjalo, go gana ga Mamorisco go sokologa go ile gwa a bakela mathata, gomme ba be ba kgethollwa ke mmušo le batho ba tlwaelegilego. Kgethollo yeo e ka ba e hlohleleditšwe ke dipelaelo tša kereke tša gore go sokologa ga Mamorisco ke ga boikaketši.
Go se go ye kae, ba ile ba gatelelwa go e na le go kgotlelelwa. Ka 1567, go ile gwa phatlalatšwa phetho ya Kgoši Philip II ya gore go thibelwe leleme la Mamorisco, moaparo, metlwae le setšo sa bona. Se se ile sa baka borabele le tšhollo ya madi.
Go akanyetšwa gore Mamorisco a 300 000 a ile a gapeletšega go tšhaba Sepania gore a pheme tlaišo e sehlogo
Go ya ka boradihistori, baetapele ba Sepania ba ile ba kgodišega gore “Mamorisco ga se Bakriste ba babotse goba balata ba botegago.” Ka baka leo, ba ile ba latofatšwa ka go loga maanomabe le manaba a Sepania, e lego mahodu a ka lewatleng a Barbary, Maprotestanta a Fora le Maturkey gore ba hlasele naga. Kgethollo le go boifa gore Mamorisco a tla feleletša a fetogile marabele di tlaleleditše tabeng ya gore Philip III a tšee phetho ya go a raka ka 1609. * Nywageng ya go latela, batho bao go bego go gononelwa gore ke Mamorisco ba be ba tlaišwa. Ka ditiro tše bjalo tše sehlogo, go ile gwa tlala bodumedi bja Katholika kua Sepania.
^ ser. 4 Ka Sepania, lentšu Mamorisco le ra gore “Mamoor a Manyenyane.” Boradihistori ba diriša lentšu le e sego ka tsela ya go nyatša ge ba bolela ka bao peleng e bego e le Mamoseleme, gomme ya ba Makatholika ke moka ba dula Pheninsuleng ya Iberia ka morago ga go wa ga mmušo wa mafelelo wa Mamoseleme ka 1492.
^ ser. 12 Boradihistori ba nagana gore mo e ka bago o tee wa baetapele ba Sepania o be a ikhola ka tšhelete ya go hulwa ga dinaga tša Mamorisco.
Mathomong a lekgolong la seswai la nywaga C.E., Leboa la Afrika le Mamoseleme a Maarabia di ile tša thopa bogolo bja Pheninsula ya Iberia, e lego dinaga tšeo lehono di bitšwago Sepania le Portugal.
Mašole a Katholika a ile a thoma go itefeletša ganyenyane-ganyenyane, gomme a feleletša phenyo ya ona ka 1492, ge a be a thopa setšhaba sa mafelelo sa Mamoseleme kua Granada.
Ka 1492, Kgoši Ferdinand le Mohumagadi Isabella ba ile ba raka Mojuda le ge e le ofe yo a bego a sa nyake go ba Mokatholika mmušong wa bona. Ka bo-1500, Mamoseleme ao a ilego a sokologa le ditlogolo tša ona, a ile a tlaišwa le go hudušetšwa mafelong a mangwe. Go tloga ka 1609 go ya ka 1614, Mamorisco, e lego “Bakriste ba bafsa” ba e bego e le Mamoseleme, a ile a rakwa.
Go akanyetšwa gore Mamorisco a 300 000 a ile a gapeletšega go tšhaba Sepania gore a pheme tlaišo e sehlogo. Go bonagala a ka bago a 10 000 ao a ilego a gana go huduga a ile a bolawa.
Bokatholika bja “Kgonthe” Nageng ka Moka!
Juan de Ribera, mopišopo yo mogolo wa Valencia, o ile a thekga kudu taba ya go rakwa ga Mamorisco
Ga go pelaelo gore ikonomi ya Sepania e ile ya phuhlama ka baka la go lahlegelwa ke bašomi ba nago le bokgoni ba Mamorisco. Go sa šetšwe seo, naga e ile ya thaba ka baka la go huduga ga Mamorisco. Dipuku tša histori di re, go Masepania a mantši, go ba gona ga Mamorisco, ao bodumedi bja ona bo bego bo belaelwa, go be go “tena kudu, gomme go goboša naga.” Ga bjale selo seo se bego se ba tena se be se tlošitšwe. Baetapele, batho ka kakaretšo le kereke ba ile ba thabela gore ga bjale go be go na le Bokatholika bja “kgonthe” nageng ka moka.
mailto:?body=Sepania e Raka Mamorisco%0a%0ahttps%3A%2F%2Fwww.jw.org%2Ffinder%3Fdocid%3D102014327%26wtlocale%3DSE%26srcid=share⊂ject=Sepania e Raka Mamorisco
SEPTEMBER 2014 Kamoo o ka Lebeletšanago le go Lapa Kudu
mailto:?body=SEPTEMBER 2014 Kamoo o ka Lebeletšanago le go Lapa Kudu%0a%0ahttps%3A%2F%2Fwww.jw.org%2Ffinder%3Fpub%3Dg14%26issue%3D201409%26wtlocale%3DSE%26srcid=share⊂ject=SEPTEMBER 2014 Kamoo o ka Lebeletšanago le go Lapa Kudu
Batsomi ba Therešo ba Bararo ba Lekgolong la bo-16 la Nywaga—Ba Hweditše Eng?